पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना का कहर बढ़ता जा रहा है। अप्रैल माह से संक्रमितों की संख्या में जो बढ़ोत्तरी हुई है वह थमने का नाम नहीं ले रही है। मई माह में भी स्थिति दिन व दिन भयावह होती जा रही है। गुरूवार को भी 432 नए मरीज मिलने के बाद एक्टिव केस की संख्या 3960 हो गई है। बिहारशरीफ प्रखंड से अभी भी संक्रमितों की संख्या में कमी नहीं हो रही है। गुरूवार को भी सबसे ज्यादा बिहारशरीफ से 116, नगरनौसा से 91, एकंगरसराय से 77 मरीज मिले हैं। इसके अलावा अस्थावां से 2, बेन से 16, चंडी से 4, बिंद से 3, गिरियक से 20, हरनौत से 9, हिलसा से 9, इसलामपुर से 11, कतरीसराय से 0, नुरसराय से 15, परवलपुर से 0, रहुई से 12, राजगीर से 18, सिलाव से 6, सरमेरा से 8, थरथरी से 5 नए मरीज मिले हैं।
सदर अस्पताल से रोज लौट रहे लोग
गुरूवार को लगातार तीसरे दिन भी आरटीपीसीआर व ट्रूनेट जांच के लिए सैम्पल नहीं लिया गया। सिर्फ एन्टीजन जांच ही हो पाई। एक तरफ ज्यादा से ज्यादा लोगों की जांच की बात कहीं जा रही है वहीं तीन दिनों से आरटीपीसीआर व ट्रुनेट जांच के लिए सैम्पल नहीं लिया जा रहा है। सदर अस्पताल से प्रतिदिन आरटीपीसीआर जांच के लिए दर्जनों लोग वापस लौट रहे हैं। स्वास्थ्य प्रबंधक ने बताया कि जबतक विम्स से सैम्पल लेने का आदेश नहीं मिलता है तब तक आरटीपीसीआर व ट्रूनेट जांच के लिए सैम्पल नहीं लिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn